
నందమూరి బాలకృష్ణ, నయనతార ముచ్చటగా మూడోసారి జంటగా ప్రేక్షకులకు కనువిందు చేయనున్నారు. ఇదివరకు ‘సింహా’, ‘శ్రీరామరాజ్యం’ చిత్రాల్లో జోడీ కట్టిన వారు ఈ సారి కె.ఎస్. రవికుమార్ దర్శకత్వం వహించే సినిమాలో కలిసి నటించేందుకు సిద్ధమవుతున్నారు. ఈ విషయాన్ని ఆ చిత్ర నిర్మాత సి. కల్యాణ్ ధ్రువీకరించారు. ‘‘బాలకృష్ణ సరసన ఇద్దరు నాయికలుంటారు. ఒక నాయికగా నయనతారను ఎంపిక చేశాం. కథ వినగానే నాయికగా నటించేందుకు ఆమె అంగీకరించారు. కచ్చితంగా బాలకృష్ణ, నయనతార జోడీ మరోసారి ప్రేక్షకుల్ని అలరిస్తుంది. ఈ నెలాఖరున లాంఛనంగా షూటింగ్ ప్రారంభించి, జూలై నెలాఖరు నుంచి రెగ్యులర్ షూటింగ్కు వెళ్తాం’’ అని ఆయన చెప్పారు. ఫ్యాక్షన్ నేపథ్యంలో నడిచే ఈ కథలో కె.ఎస్. రవికుమార్ శైలి వినోదంతో పాటు, సెంటిమెంట్, యాక్షన్, ఫ్యామిలీ డ్రామా అంశాలు ప్రధానంగా ఉంటాయి. తొలి షెడ్యూల్ను తమిళనాడులోని కుంభకోణంలో నిర్వహిస్తారు. 2018 సంక్రాంతికి చిత్రాన్ని విడుదల చేయాలనేది నిర్మాత సంకల్పం. ఎం.రత్నం సంభాషణలు రాస్తున్న ఈ చిత్రానికి ‘గౌతమిపుత్ర శాతకర్ణి’ ఫేమ్ చిరంతన్ భట్ సంగీతం అందిస్తుండగా, శ్యామ్ కె. నాయుడు ఛాయాగ్రాహకునిగా పనిచేస్తున్నారు.

nandamuri balakrishna, nayanatara muchhatagaa moodosari jantagaa prekshakulaku kanuvindu cheyanunnaru. idivaraku ‘simha’, ‘sriramarajyam’ chitraallo jody kattina vaaru ee saari ke.es. ravikumar darsakatvam vahinche cinemalo kalisi natinchenduku siddhamavutunnaaru. ee vishayaanni aa chitra nirmaata si. kalyan dhruveekarinchaaru. ‘‘balakrishna sarasana iddaru naayikaluntaaru. oka naayikagaa nayanataranu empika chesham. katha vinagaane naayikagaa natinchenduku aame angeekarinchaaru. kachitamgaa balakrishna, nayanatara jody marosari prekshakulni alaristundi. ee nelaakharuna laanchanamgaa shooting praarambhinchi, juulai nelakharu nunchi regular shootingku veltaam’’ ani aayana cheppaaru. faction nepathyamlo nadiche ee kathalo ke.es. ravikumar saili vinodamto paatu, centiment, action, famili drama amsaalu pradhaanamgaa untaayi. toli shedyulnu tamilanaadulooni kumbhakonamlo nirvahistaaru. 2018 sankraantiki chitraanni vidudala cheyalanedi nirmaata sankalpam. em.ratnam sambhaashanalu raastunna ee chitraaniki ‘goutamiputra saatakarni’ fame chirantan bhat sangeetam andistundagaa, shyam ke. nayudu chayagrahakuniga panichestunnaaru.